જોની મમ્મી ફીનેલા સ્વિમિંગ દરમ્યાન જાતજાતનાં કરતબો કરતાં શીખવવાનું કામ કરે છે. તે જ્યારે સાત વર્ષનો હતો ત્યારે રમત-રમતમાં કઝિન બ્રધરે જોને જીભના ટેરવા પર ચમચી બૅલેન્સ કરવાની ચૅલેન્જ આપી હતી. શરૂઆતમાં બેઉ ખૂબ મથ્યા, પણ આખરે જોને સ્પૂન-બૅલેન્સિંગની ટેક્નિક હાથ લાગી ગઈ. એ પછી તો જ્યારે પણ જો નવરો પડતો ત્યારે રસોડામાંથી ચમચીઓ લઈને કાન પર, દાઢી પર, ગાલ પર, નાક પર એમ ચહેરા પર શક્ય હોય ત્યાં એક-એક ચમચી બૅલેન્સ કરીને ઘરમાં ફરતો.